ઘટનાસ્થળે મૃતકનો ભાઈ ભાનુભાઇ પણ હાજર હોય તેણે પોલીસને વિગતો આપતા જણાવ્યું હતું કે, મહેશ મંડપ સર્વિસનું કામ કરતો હતો અને માધવન પાર્ટી પ્લોટમાં પોતે ગોધરા પંથકના મજૂરોને કામે રાખીને મંડપ સર્વિસનું કામ કરતો હતો જયારે વધુ કામ હોય ત્યારે મહેશભાઈ ભાનુભાઈને પણ બોલાવી લેતો હતો મૃતક મહેશને ગોધરાના મજૂરો સાથે પૈસાની લેતી-દેતી બાબતે ડખ્ખો ચાલતો હતો અમુક હિસાબ બાકી હોવાથી મજૂરો સાથે માથાકૂટ ચાલતી હતી જેનો ખાર રાખીને ગત રાત્રે ગોધરાના મજૂરોએ મહેશને અગાસી ઉપર લઇ જઈ પીલોર સાથે મંડપના કાપડથી બાંધી ઢીંકા-પાટુનો ઢોર માર મારી મોતને ઘાટ ઉતારી દીધો હોવાનું પ્રાથમિક તપાસમાં જાણવા મળ્યું છે.